دونیادا یئنی نوع کوروناویروس قوربان‌لاری‌نین سایی 1 میلیون 772 مین 220 نفره چاتدی.انفکسیونا یولوخان‌لارین سایی 81 میلیون 154 مین، ویروس‌دان معالیجه اولونا‌راق ساغالان‌لارین سایی دا 57 میلیون 305 میندن یوخاری‌دیر.
340 مین 801 اینسان ایتکیسی و 19 میلیون 507 مین یولوخما فاکتی ایله اپیدمی‌نین مرکزی اولان امریکا-دا آلرژی و یولوخوجو خسته‌لیک‌لر اینستیتوتونون دیرکتورو دوکتور آنتونی فاوچی اؤلکه‌نین اپیدمی‌ده "ان پیس وضعیتی هله یاشامامیش اولا بیله‌جگی" باره‌ده خبردارلیق ائده‌رک، "یاخین بیر نئچه هفته وضعیت داها دا پیس اولا بیلر" دئییب.
چین-ده عمومی‌لیکده 4 مین 634 اؤلوم و 86 مین 955 یولوخما فاکتی قئیده آلینیب. پایتاخت پکین-ده "کووید-19" خسته‌لری‌نین (22 خسته) سایین‌داکی آنی آرتیمین سببیندن "عاجیل وضعیت" اعلان ائدیلدیک‌دن سونرا بعضی بؤلگه‌لرده گیریش و چیخیش‌لار باغلانیب. بؤلگه‌ده 92 لابراتوراردا 800 مین اینسانین تست ائدیله جگی بیلدیریلیب.
اوردون-دا اپیدمی سببیله سون 24 ساعات عرضینده 29 نفر هلاک اولوب. بونونلا دا اؤلکه‌ده اؤلن‌لرین سایی 3 مین 758-ا یوکسلیب. مووافیق دؤورده بیلدیریلن مین 590 حادثه ایله ویروسا یولوخان‌لارین سایی 287 مین 946 اولوب. ساغلیق ناظیری اؤلکه‌ده 2 نفرده اینگیلتره-‌ده اورتایا چیخان موتاسیون اولان کوروناویروس نوعونون آشکارلاندیغینی آچیقلاییب.
داها اول گونئی افریقادا آشکار ائدیلمیش کوروناویروسون یئنی فورماسی سوئیس-ده ده معین ائدیلیب.
اینگیلتره-‌ده دسامبرین اورتا‌لاریندا آشکار ائدیلمیش کوروناویروسون یئنی موتاسیونو ایسه اینگیلتره-‌دن نروژ-ا گلن ایکی نفرده معین ائدیلیب. هر ایکی شخص تجرید اولونوب. نروژ 29 دسامبرا قدر اینگیلتره ایله اوچوش‌لاری موقتی دایاندیریب.
پورتوقالیادا دا ویروسون اینگیلتره-‌ده اورتایا چیخان نوعو بیر نفرده آشکار ائدیلیب.
